У Ялізаве, адкуль пачалося знаёмства з Асіповіцкай зямлёй, гасцей сустрэлі мясцовыя музыкі. Вясёлая песня ды традыцыйныя хлеб-соль прыўзнялі настрой пасля дарогі і настроілі на бадзёры лад. Старшыня раённага Савета дэпутатаў Аляксандр Пузік расказаў пра работу органаў мясцовага кіравання і самакіравання па сацыяльна-эканамічным развіцці раёна, рашэнні пытанняў жыццязабеспячэння насельніцтва. Госці пазнаёміліся з работай Ялізаўскага, Свіслацкага і Вяззеўскага сельсаветаў, справаводствам, работай з грамадзянамі, нагляднай агітацыяй, узаемадзеяннем з іншымі арганізацыямі, задалі пытанні, што ўзніклі ў ходзе гутаркі.